**GHIDUL SOLICITANTULUI**

**Măsura M03/3A**

Sprijin pentru participarea la schemele de calitate

***Versiunea***

***Septembrie 2020***

CUPRINS

[DEFINIŢII ŞI ABREVIERI 5](#_Toc13045813)

[PREVEDERI GENERALE 6](#_Toc13045814)

[OBIECTIVE SPECIFICE LOCALE ALE MĂSURII 7](#_Toc13045815)

[CONTRIBUȚIA MĂSURII LA DOMENIILE DE INTERVENȚIE 8](#_Toc13045816)

[TRIMITERI LA ACTE LEGISLATIVE 9](#_Toc13045817)

[DEPUNEREA PROIECTELOR 9](#_Toc13045818)

[CATEGORIILE DE BENEFICIARI ELIGIBILI 10](#_Toc13045819)

[CONDIŢII MINIME OBLIGATORII PENTRU ACORDAREA SPRIJINULUI 11](#_Toc13045820)

[TIPURI DE ACȚIUNI ȘI CHETUIELI ELIGIBILE 12](#_Toc13045821)

[SELECŢIA PROIECTELOR 18](#_Toc13045822)

[PROCEDURA DE EVALUARE ȘI SELECȚIE A PROIECTELOR DEPUSE ÎN CADRUL SDL 19](#_Toc13045823)

[COMPLETAREA, DEPUNEREA ȘI VERIFICAREA DOSARULUI CERERII DE FINANȚARE 23](#_Toc13045824)

[CONTRACTAREA FONDURILOR 26](#_Toc13045825)

[ACHIZIȚIILE 28](#_Toc13045826)

[TERMENELE LIMITĂ ȘI CONDIȚIILE PENTRU DEPUNEREA CERERILOR DE PLATĂ 28](#_Toc13045827)

[MONITORIZAREA PROIECTULUI 29](#_Toc13045828)

*Ghidul Solicitantului este un material de informare tehnică a potențialilor beneficiari ai finanțărilor din Fondurile Asociației GAL Poarta Apusenilor şi se constituie în suport informativ complex pentru întocmirea proiectelor conform exigențelor specifice ale Strategiei de Dezvoltare Locală (SDL).*

*Ghidul Solicitantului prezintă regulile pentru pregătirea, elaborarea, editarea şi depunerea proiectelor, precum şi modalitatea de selecţie, aprobare şi derulare a implementării acestora.*

*De asemenea, conține lista indicativă a tipurilor de investiţii eligibile pentru finanțări din fonduri nerambursabile, documentele, avizele şi acordurile care trebuie prezentate, modelul Cererii de Finanţare, al Studiului de Fezabilitate/Documentației de Avizare a Lucrărilor de Intervenție, al Contractului de Finanţare, precum şi alte informaţii utile realizării proiectelor şi completării corecte a documentelor necesare.*

*Ghidul Solicitantului, precum şi documentele anexate pot suferi rectificări ca urmare a actualizării legislaţiei naţionale şi comunitare sau procedurale – varianta actualizată a ghidului urmând a fi publicată pe pagina de internet [www.galpa.ro](http://www.galsomestransilvan.ro/)*

***Pentru a obține informaţiile cu caracter general, consultați pliantele şi îndrumările editate de GAL, disponibile la sediul GAL Poarta Apusenilor și sediile Autorităților Publice Locale membre, precum și pe pagina de internet: [www.galpa.ro](http://www.galsomestransilvan.ro/), prin telefon: 0721981961 și e-mail:*** ***fagadar.alexandru@galpa.ro.***

# 

# DEFINIŢII ŞI ABREVIERI

**FEADR** – Fondul European Agricol pentru Dezvoltare Rurală, este un instrument de finanţare creat de Uniunea Europeană pentru implementarea Politicii Agricole Comune;

**PNDR** – Programul Naţional de Dezvoltare Rurală este documentul pe baza căruia va putea fi accesat FEADR şi care respectă liniile directoare strategice de dezvoltare rurală ale Uniunii Europene;

**MADR** – Ministerul Agriculturii şi Dezvoltării Rurale;

**AM – PNDR** – Autoritatea de Management pentru Programul Naţional de Dezvoltare Rurală;

**AFIR** – Agenţia pentru Finanţarea Investiţiilor Rurale – instituţie publică subordonată MADR care derulează FEADR;

**OJFIR** – Oficiul Judeţean pentru Finanţarea Investiţiilor Rurale, structură organizatorică la nivel judeţean a AFIR (la nivel naţional există 41 Oficii Judeţene);

**CRFIR** - Centrul Regional pentru Finantarea Investitiilor Rurale, structură organizatorică la nivel regional a AFIR (la nivel naţional există 8 Centre Regionale);

**GAL** – Grup de Acţiune Locală

**APL** – Administraţie publică locală

**ADI** – Asociaţie de dezvoltare intercomunitară

**SOLICITANT –** APL, ADI, societate civilă, instituţie de cult sau GAL, potenţial beneficiar al sprijinului nerambursabil

**BENEFICIAR –** APL, ADI, societate civilă, instituţie de cult sau GAL care a încheiat un Contract de Finanţare cu AFIR pentru accesarea fondurilor europene. În înţelesul art. 4 din R(UE) nr. 1307/ 2013 şi conform definiţiei din PNDR 2014 – 2020:

**CEREREA DE FINANŢARE** – reprezintă solicitarea depusă de potenţialul beneficiar în vederea obţinerii finanţării nerambursabile.

**SPRIJIN NERAMBURSABIL** – reprezintă suma alocată proiectelor, asigurată prin contribuţia Uniunii Europene şi a Guvernului României.

**ELIGIBIL** – reprezintă îndeplinirea condiţiilor şi criteriilor minime de către un solicitant aşa cum sunt precizate în Ghidul Solicitantului, Cererea de Finanţare şi Contractul de Finanţare pentru FEADR.

**EVALUARE** – acţiune procedurală prin care documentaţia pentru care se solicită finanţare este analizată pentru verificarea îndeplinirii condiţiilor minime pentru acordarea sprijinului şi pentru selectarea proiectului, în vederea contractării.

**FIŞA MĂSURII** – descrie motivaţia sprijinului financiar nerambursabil oferit, obiectivele măsurii, aria de aplicare şi acţiunile prevăzute, tipul de investiţie, menţionează categoriile de beneficiar şi tipul sprijinului.

**MĂSURA** – defineşte aria de finanţare prin care se poate realiza cofinanţarea proiectelor (reprezintă o sumă de activităţi cofinanţate prin fonduri nerambursabile).

**PUNCTAJ MINIM** - reprezintă punctajul minim sub care un proiect eligibil nu poate intra la finanţare.

**REPREZENTANT LEGAL** – reprezentant al proiectului care depune Cererea de Finanţare şi în cazul în care Cererea de Finanţare va fi selectată, semnează Contractul de Finanţare şi care trebuie să aibă responsabilităţi şi putere decizională din punct de vedere financiar în cadrul societăţii.

**SPAȚIUL RURAL -** totalitatea comunelor la nivel de unitate administrativ-teritorială, comuna fiind cea mai mică unitate administrativ-teritorială, nivel NUTS 5.

**FURNIZARE DE** SERVICII – servicii medicale, sanitar-veterinare; reparații mașini, unelte, obiecte casnice; consultanță, contabilitate, juridice, audit; servicii în tehnologia informației și servicii informatice; servicii tehnice, administrative, transport rutier de mărfuri în contul terţilor, alte servicii destinate populației din spațiul rural, etc.

# 

# PREVEDERI GENERALE

**Descrierea generală a măsurii**

Unul dintre punctele forte ale teritoriului GAL Poarta Apusenilor este diversitatea producției agricole. Micii producători din această zonă, au păstrat vii tradițiile și rețetele moștenite de la generațiile anterioare, îmbogățind astfel patrimoniul cultural și gastronomic local.

În urma consultărilor din teritoriu s-au identificat o serie de produse locale cu potențial de atestare a calității la nivel național sau chiar european. Ținând cont de creșterea cererii pe piață pentru produsele tradiționale, producătorii s-au arătat deschiși față de oportunitatea de a de a-și certifica produsele prin aplicarea la schemele de calitate, adăgugând plus valoare produselor pe piață. Lipsa de informații și costurile ridicate pentru atestarea produselor au fost principalele piedici ale micilor producători de a aplica până în acest moment.

Această măsură are ca scop, acordarea unui sprijin nerambursabil sub formă de sumă forfetară, grupurilor de producători care aplică pentru prima dată la schemele de calitate. Acordarea acestui sprijin va avea un impact pozitiv asupra recunoașterii calității produselor cu specific tradițional și păstrării identității și a specificului local.

Sprijinul acordat în cadrul acestei măsuri contribuie la îndeplinirea obiectivului de dezvoltare rurală – Favorizarea competitivității agriculturii, prin îmbunătățirea competitivității producătorilor primari, în scopul ușurării integrării acestora în lanțul agroalimentar.

## OBIECTIVE SPECIFICE LOCALE ALE MĂSURII

În conformitatea cu obiectivele stabilite în cadrul SDL,

măsura încurajează fermierilor activi să participe la schemele de calitate pentru creșterea valorii adaugate a produselor acestora, precum și pentru sporirea oportunităților de piață.

Măsura contribuie la prioritatea/prioritățile prevăzute la art. 5, Reg. (UE) nr. 1305/2013 (contribuția la prioritatea din SDL) Măsura are cea mai mare relevanță pentru prioritatea P3 Promovarea organizării lanțului alimentar, inclusiv a sectoarelor de prelucrare și comercializare a produselor agricole, a bunăstării animalelor și a gestionării riscurilor în agricultură. În cadrul SDL, a nivelul teritoriului GAL Poarta Apusenilor măsura contribuie la P1 Dezvoltarea sustenabilă și adaptarea sectorului agricol la cerințele pieței.

Măsura corespunde obiectivelor art. din Reg. (UE) nr. 1305/2013 Aplicarea pentru schemele de calitate corespunde obiectivelor din art. 16 din Reg. (UE) nr. 1305/2013 - Scheme de calitate pentru produse agricole și alimentare.

Măsura contribuie la obiectivele transversale ale Reg. (UE) nr. 1305/2013 Această măsură contribuie la incurajarea practicilor agricole tradiționale care vizează protecția mediului și obținerea de produse tradiționale.

Complementaritatea cu alte măsuri din SDL Măsura M3/3A este complementară cu măsurile M1/1C, M4/2A, M9/3A și M10/3A prin prisma beneficiarilor eligibili reprezentați de fermieri sau forme asociative ale acestora care pot beneficia de sprijin nerambursabil în cadrul tuturor acestor măsuri din SDL. De asemnea, grupurile de producători care vor aplica pentru schemele de calitate pot beneficia de sprijin financiar în primii ani de la inființare, prin intermediul măsurii M9/3A. Parteneriatele între fermieri care au beneficiat de sprijin pentru schemele de calitate a produselor locale, solicitanți în cadrul măsurii M10/3A, beneficiază de punctaj suplimentar la selecția proiectelor dacă pe piața locală formată se vor comercializa produse de calitate certificate, astfel că aceste două măsuri sunt complementare.

Sinergia cu alte măsuri din SDL Măsura 03 contribuie alături de măsurile M09 și M10 din SDL la prioritatea P3 Promovarea organizării lanțului alimentar, inclusiv a sectoarelor de prelucrare și comercializare a produselor agricole, a bunăstării animalelor și a gestionării riscurilor în agricultură.

VALOAREA ADĂUGATĂ A MĂSURII

Consumatorii caută din ce în ce mai frecvent atât produse de calitate, cât și produse tradiționale. Această situație generează o cerere de produse agricole sau alimentare cu anumite caracteristici identificabile, în special în ceea ce privește originea geografică a acestora. Valoarea adăugată a acestei măsuri derivă din folosirea acestor sisteme de calitate prin care producătorii sunt recompensați pentru eforturile lor de a produce o gamă diversificată de produse de calitate. Tot odată aceste instrumente vin în ajutorul producătorilor pentru a-și comercializa mai bine produsele și pentru a reduce riscurile concrete de confuzie a consumatorilor legate de proveniența produselor de pe piață.

## CONTRIBUȚIA MĂSURII LA DOMENIILE DE INTERVENȚIE

Domeniul de intervenție la care contribuie măsura Măsura contribuie la domeniul de intervenție 3A - Îmbunătățirea competitivității producătorilor primari printr-o mai bună integrare a acestora în lanțul agroalimentar prin intermediul schemelor de calitate, al creșterii valorii adăugate a produselor agricole, al promovării pe piețele locale și în cadrul circuitelor scurte de aprovizionare, al grupurilor de producători și al organizațiilor interprofesionale.

TIPUL SPRIJINULUI

 INVESTIȚII

**X SERVICII**

 SPRIJIN FORFETAR

SUMELE APLICABILE ȘI RATA SPRIJINULUI

Sprijinul se acordă sub forma rambursării costurilor eligibile și plătite efectiv, respectiv 3000 de Euro/exploatație/an.

**ARIA DE APLICABILITATE A MĂSURII**

Teritoriul GAL Poarta Apusenilor, respectiv Comunele Călărași, Ceanu Mare, Chețani, Frata, Luna, Mihai Viteazu, Moldovenești, Săndulești, Tritenii de Jos, Viișoara.

## 

## TRIMITERI LA ACTE LEGISLATIVE

**Legislație națională**

Ordinul 724/2013 privind atestarea produselor tradiționale

ORDIN nr. 34 / 2008 pentru aprobarea Normei sanitare veterinare şi pentru siguranţa alimentelor privind acordarea de derogări unităţilor care realizează produse alimentare ce prezintă caracteristici tradiţionale de la cerinţele menţionate în Regulamentul 852/2004/CE privind igiena produselor alimentare, precum şi de stabilire a procedurii de acordare a derogărilor şi de înregistrare sanitară veterinară şi pentru siguranţa alimentelor a unităţilor în care se realizează produse alimentare ce prezintă caracteristici tradiţionale

**Legislație europeană**

REGULAMENTUL (UE) NR. 1305/2013 AL PARLAMENTULUI EUROPEAN ȘI AL CONSILIULUI din 17 decembrie 2013 privind sprijinul pentru dezvoltare rurală acordat din Fondul european agricol pentru dezvoltare rurală (FEADR) și de abrogare a Regulamentului (CE) nr. 1698/2005 al Consiliului;

Regulamentul (UE) nr. 1151/2012 al Parlamentului European și al Consiliului ( 1 ); Regulamentul (CE) nr. 834/2007 al Consiliului ( 2 );

Regulamentul (CE) nr. 110/2008 al Parlamentului European și al Consiliului ( 3 );

Regulamentul (CEE) nr. 1601/91 al Consiliului ( 4 ); partea II titlul II capitolul I secțiunea 2 din Regulamentul (UE) nr. 1308/2013 al Consiliului în ceea ce privește vinul;

RE nr. 1303/2013 și RE nr. 1407/2013 privind aplicarea articolelor 107 și 108 din TFUE și ajutoarele de minimis.

Ordinul nr. 181/2012 pentru aprobarea regulilor privind organizarea sistemului de inspecţie şi certificare în agricultura ecologică, cu modificarile și completarile ulterioare; OUG nr. 66/ 2011 privind prevenirea, constatarea şi sancţionarea neregulilor apărute în obţinerea şi utilizarea fondurilor europene şi/sau a fondurilor publice naţionale aferente acestora, cu modificările şi completările ulterioare

# DEPUNEREA PROIECTELOR

**LOCUL UNDE VOR FI DEPUSE PROIECTELE**

Solicitantul depune Cererea de Finanţare cu anexele tehnice şi administrative atașate la biroul GAL Poarta Apusenilor: LOCALITATEA MIHAI VITEAZU, STR. PRINCIPALA, NR. 1014, COMUNA MIHAI VITEAZU, JUD. CLUJ, înaintea expirării datei limită de depunere a proiectelor.

**PERIOADA DE DEPUNERE A PROIECTELOR:**

**ALOCARE PE SESIUNE:** 15.000 euro

**PUNCTAJUL MINIM PE CARE TREBUIE SĂ-L OBŢINĂ UN PROIECT PENTRU A PUTEA FI FINANŢAT:** 40 de puncte

# 

# CATEGORIILE DE BENEFICIARI ELIGIBILI

Solicitanţii **eligibili** pentru sprijinul financiar nerambursabil acordat prin această măsură sunt:

* Fermieri, persoane juridice, indiferent de forma de organizare;
* Forme asociative ale fermierilor (constituite în baza legislației naționale în vigoare),care aplică pentru prima dată la scheme de calitate recunoscute la nivel european sau național.

***În sensul prezentei măsuri, „fermier” înseamnă fermier activ în înțelesul articolului 9 din Regulamentul (UE) nr. 1307/2013.***

**Atenție!**

**Fermierii activi – membrii ai grupului –, care solicită finanțare, nu pot părăsi grupul de fermieri pe toată durata de implementare a proiectului. În caz contrat, sprijinul acordat exploatației membrului respectiv se va recupera.**

# CONDIŢII MINIME OBLIGATORII PENTRU ACORDAREA SPRIJINULUI

1.1 Solicitantul aparține categoriei solicitanților eligibili pentru măsura prevăzută în Strategia de Dezvoltare Locală a GAL?

1.2 Solicitantul nu este înregistrat în Registrul debitorilor AFIR atât pentru Programul SAPARD, cât și pentru FEADR?

1.3 Solicitantul și-a însușit în totalitate angajamentele luate în Declarația pe proprie răspundere, anexă la Cererea de finanțare?

1.4 Solicitantul nu este în stare de faliment ori lichidare?

1.5 Solicitantul se angajează că asigură cofinanțarea serviciului (doar în cazul proiectelor pentru care este prevăzut în Fișa tehnică a măsurii din SDL cofinanțare privată)?

1.6 Solicitantul trebuie să îndeplinească condiţia de fermier activ, conform articolului 9 din Regulamentul (UE) nr. 1307/2013;

1.7 Fermierul sau grupul de fermieri aplică pentru prima dată pe o schemă certificată;

1.8 Schema pe care aplică fermierul sau grupul de fermieri este certificată în conformitate cu legislația specifică UE în vigoare;

1.9 Solicitantul se angajează să respecte toate cerințele ce decurg din legislația în vigoare referitoare la schema pentru care aplică;

2 Solicitantul se angajează ca, la comercializare, etichetele sau ambalajele produselor obţinute conform schemelor de calitate să fie inscripţionate cu logo-ul aferent schemei.

***În cazul unui grup de fermieri aplicant pentru prima dată la o schema de calitate, condițiile privind eligibilitatea trebuie îndeplinite de fiecare fermier participant.***

**Atenție!**

Pentru a demonstra îndeplinirea condiţiilor minime obligatorii specifice proiectului dumneavoastră este necesar să prezentaţi în Planul de acțiuni toate informaţiile concludente în acest sens, iar documentele justificative vor susţine aceste informaţii.

***CRITERII GENERALE DE ELIGIBILITATE***

*Pentru proiecte cu obiective care se încadrează în art. 16 din Reg. (UE) nr. 1305/2013:*

2.1 Solicitantul este un fermier activ (sau un grup de fermieri) care deține o exploatație agricolă sau solicitantul este un grup de producători (în cazul în care proiectul vizează activități de informare și promovare)?

2.2 Solicitantul nu a mai participat la o schemă de calitate, stabilită pe baza legislației naționale/ europeane în vigoare sau la o schemă voluntară care respectă cerințele UE?

2.3 Solicitantul se angajează să respecte specificațiile schemei de calitate și toate cerințele în vigoare referitoare la schemă?

2.4 Solicitantul aplică pentru o schemă certificată în conformitate cu legislația națională/ europeană în vigoare?

2.5 Activitățile de informare și promovare propuse vizează produse care fac obiectul unei scheme de calitate care beneficiază de sprijin conform prevederilor art. 16 din Reg. (UE) nr. 1305/2013?

2.6 Solicitantul a prezentat în cadrul Cererii de finanțare un program de promovare adecvat?

***CRITERII DE ELIGIBILITATE SUPLIMENTARE STABILITE DE CĂTRE GAL***

2.1 Investiția trebuie să se încadreze în cel puțin unul din tipurile de activități sprijinite în cadrul măsurii;

2.2 Solicitantul prezintă documentația aferentă participării la schema de calitate pentru care aplică.

# TIPURI DE ACȚIUNI ȘI CHETUIELI ELIGIBILE

*Sunt eligibile toate cheltuielile pentru a sprijini participarea la schemele de certificare a solicitanților, pentru produse agricole și alimentare, inclusiv acțiuni de informare și promovare a produselor reglementate de schemele de calitate și de certificare în temeiul Regulamentului (UE) nr. 1305/2013.*

În cadrul acestei măsuri se acordă sprijin fermierilor și grupurilor de fermieri care participă pentru prima dată la:

1. **schemele de calitate instituite în cadrul următoarelor regulamente și dispoziții:**

(i) Regulamentul (UE) nr. 1151/2012 al Parlamentului European și al Consiliului[[1]](#footnote-1);

(ii) Regulamentul (CE) nr. 834/2007 al Consiliului[[2]](#footnote-2);

(iii) Regulamentul (CE) nr. 110/2008 al Parlamentului European și al Consiliului[[3]](#footnote-3);

(iv) Regulamentul (CEE) nr. 1601/91 al Consiliului[[4]](#footnote-4);

(v) partea II titlul II capitolul I secțiunea 2 din Regulamentul (UE) nr. 1308/2013 al Consiliului în ceea ce privește vinul.

1. **schemele de calitate, inclusiv schemele de certificare a exploatațiilor agricole, pentru produse agricole și alimentare sau pentru bumbac, recunoscute de statele membre ca îndeplinind următoarele criterii:**

(i) specificitatea produsului final din cadrul acestor scheme derivă din obligații clare privind garantarea:

* caracteristicilor specifice ale produselor,
* metodelor specifice de cultivare sau de producție, sau
* unei calități a produsului final care depășește semnificativ standardele comerciale aplicabile produselor de larg consum în ceea ce privește sănătatea publică, sănătatea animalelor sau a plantelor, bunăstarea animalelor sau protecția mediului;

(ii) schema este deschisă tuturor producătorilor;

(iii) schema implică respectarea unor specificații obligatorii ale produsului, acest lucru fiind verificat de autoritățile publice sau de un organism independent de inspecție;

(iv) schema este transparentă și asigură trasabilitatea completă a produselor; sau

**TIPURI DE CHELTUIELI ELIGIBILE**

Operațiuni/ acțiuni eligibile pentru acordarea sprijinului sunt schemele de calitate și mențiuni de calitate facultative, stabilite pe baza legislației europene:

* **Denumire de Origine Protejată (DOP)** – Regulamentul (UE) nr. **1151/2012** al Parlamentului European şi al Consiliului din 21 noiembrie 2012 privind sistemele din domeniul calităţii produselor agricole şi alimentare (JO L 343, 14.12.2012, p. 1) , cu modificările și completările ulterioare;
* **Indicaţie Geografică Protejată (IGP)** – Regulamentul (UE) nr. **1151/2012** al Parlamentului European şi al Consiliului din 21 noiembrie 2012 privind sistemele din domeniul calităţii produselor agricole şi alimentare (JO L 343, 14.12.2012, p. 1) , cu modificările și completările ulterioare;
* **Specialitate Tradiţională Garantată (STG)** – Regulamentul (UE) nr. **1151/2012** al Parlamentului European şi al Consiliului din 21 noiembrie 2012 privind sistemele din domeniul calităţii produselor agricole şi alimentare (JO L 343, 14.12.2012, p. 1) , cu modificările și completările ulterioare;
* **Denumire de origine controlată (DOC), pentru vinuri de calitate** – Regulamentul (UE) nr. 251/2014 din 26 februarie 2014 privind definirea, descrierea, prezentarea, etichetarea şi protejarea indicaţiilor geografice ale produselor vitivinicole aromatizate şi de abrogare a Regulamentului (CEE) nr. **1601/91** al Consiliului, cu modificările și completările ulterioare, recum și partea II titlul II capitolul I secţiunea 2 din Regulamentul (UE) nr. **1308/2013** al Consiliului în ceea ce priveşte vinul;
* **Indicatie Geografică (IG), pentru vinuri de calitate** – Regulamentul (UE) nr. 251/2014 din 26 februarie 2014 privind definirea, descrierea, prezentarea, etichetarea şi protejarea indicaţiilor geografice ale produselor vitivinicole aromatizate şi de abrogare a Regulamentului (CEE) nr. **1601/91** al Consiliului, cu modificările și completările ulterioare, precum și partea II titlul II capitolul I secţiunea 2 din Regulamentul (UE) nr. **1308/2013** al Consiliului în ceea ce priveşte vinul;
* **Menţiunea de calitate facultativă „produs montan”** – Regulamentul (UE) nr. **1151/2012** al Parlamentului European şi al Consiliului din 21 noiembrie 2012 privind sistemele din domeniul calităţii produselor agricole şi alimentare (JO L 343, 14.12.2012, p. 1) , completat prin Regulamentul delegat (UE) nr. **665/2014** din 11 martie 2014, cu modificările și completările ulterioare;
* **Produse ecologice** – Regulamentul (CE) nr. **834/2007** al Consiliului din 28 iunie 2007 privind producţia ecologică şi etichetarea produselor ecologice, precum şi de abrogare a Regulamentului (CEE) nr. **2092/91** (JO L 189, 20.7.2007, p. 1), cu modificările și completările ulterioare;
* **Băuturi spirtoase cu** Indicaţie **Geografică** – Regulamentul (CE) nr. **110/2008** al Parlamentului European şi al Consiliului din 15 ianuarie 2008 privind definirea, desemnarea, prezentarea, etichetarea şi protecţia indicaţiilor geografice ale băuturilor spirtoase şi de abrogare a Regulamentului (CEE) nr. **1576/89** al Consiliului (JO L 39, 13.2.2008, p. 16), cu modificările și completările ulterioare.

**Cheltuielile eligibile** sunt reprezentate de costurile fixe suportate de fermieri/ grupurile de fermieri ca urmare a participării acestora într-o schemă de calitate și cuprind:

 costurile aferente aderării la o schemă de calitate eligibilă, conform verificării

documentației de autoritatea competentă și organismul de certificare respectiv, tarifele percepute de organismele de certificare în cadrul procesului de certificare pentru inițierea certificării, controlul solicitantului, cheltuielile aferente testării în urma căreia se certifică conformitatea cu specificațiile de calitate, evaluarea dosarului solicitantului;

 contributia anuală de participare la schema de calitate către Organismul de control/certificare;

 cheltuielile aferente controalelor necesare pentru verificarea respectării specificaţiilor schemei pentru verificarea specificațiilor de îndeplinire a conformității anuale;

**Atenţie!**

**Beneficiarii nu pot solicita decât rambursarea cheltuielilor eligibile efectuate de la data semnării Contractului de finanțare cu AFIR.**

Cheltuielile efectuate pentru pregătirea documentației și alte costuri administrative

necesare managementului depunerii cererii de recunoaștere la COM, pentru un produs nou (ex: caiet de sarcini), sub o schemă de calitate europeană, nu sunt eligibile.

Nu sunt eligibile costurile privind testarea suplimentară ca urmare a neconformității inițiale a produsului.

**TVA nu este considerată eligibilă, cu excepția cazului în care nu poate fi recu perată în conformitate cu legislația națională privind TVA.**

Acțiunile prin care fermierii/ grupurile de fermieri îndeplinesc obiectivele pentru obținerea produselor agricole/ alimentare în primii 5 ani de la aderarea pentru prima dată la o schema de calitate sunt stabilite în Planul de acțiuni – document care însoțește Cererea de finanțare.

Planul de acțiuni este un formular care se completează de către solicitant pentru o perioadă de maximum 5 ani, cuprinzând realizarea în etape a următoarelor obiective:

 descrierea produsului cu care solicitantul aderă pentru prima dată la schema de calitate;

 detalierea modului în care aderarea la schema de calitate contribuie la adăugarea de plus valoare produsului agricol respectiv și la o mai bună integrare a solicitantului în lanţul agroalimentar;

 descrierea etapelor pe care solicitantul trebuie să le parcurgă în scopul aderării la schema de calitate, repartizate pe cei cinci ani pentru care se acordă stimulentul financiar;

 detalierea modului în care solicitantul îndeplinește principiile și criteriile de selecție pentru care și-a acordat punctaj.

***Toate condițiile de eligibilitate și criteriile de selecție, precum și acțiunile stabilite în Planul de acțiuni, devin obligatorii pentru menţinerea sprijinului pe toată perioada de valabilitate a Contractului de finanțare.***

***În cazul nerespectării condițiilor de eligibilitate și criteriilor de selecție în perioada de valabilitate a Contractului de finanțare se va recupera integral valoarea totală a ajutorului financiar nerambursabil plătit şi va înceta Contractul de finanţare.***

***Tipuri de cheltuieli și acțiuni neeligibile***

* *Cheltuieli cu achiziționarea de clădiri;*
* *Cheltuielile cu achiziţionarea de bunuri și echipamente ”second hand”;*
* *Cheltuieli efectuate înainte de semnarea contractului de finanțare a proiectului cu excepţia costurilor generale definite la art. 45, alin 2 litera c) a R (UE) nr. 1305/2013 care pot fi realizate înainte de depunerea cererii de finanțare;*
* *Cheltuieli cu achiziția mijloacelor de transport pentru uz personal și pentru transport persoane;*
* *Cheltuieli cu investițiile ce fac obiectul dublei finanțări care vizează aceleași costuri eligibile;*
* *Cheltuieli în conformitate cu art. 69, alin (3) din R (UE) nr. 1303/2013 și anume:*

1. *dobânzi debitoare;*
2. *achiziţionarea de terenuri construite și neconstruite;*
3. *taxa pe valoarea adăugată, cu excepţia cazului în care aceasta nu se poate recupera în temeiul legislaţiei naţionale privind TVA‐ul sau a prevederilor specific pentru instrumente financiare;*
4. *în cazul contractelor de leasing, celelalte costuri legate de contractele de leasing, cum ar fi marja locatorului, costurile de refinanțare a dobânzilor, cheltuielile generale și cheltuielile de asigurare.*

* cheltuielile suplimentare de testare a rezultatelor ca urmare a încercărilor nereușite sau a retestării în urma constatării neregulilor de către organismul de control;
* costurile și analizele efectuate pentru activitățile de autocontrol;
* costurile controalelor suplimentare efectuate de organismele de control autorizate pentru a certifica conformitatea cu caietul de sarcini și costul redactării planului de control, costurile solicitate de fermierii/ grupurile de fermieri care au aplicat pe Măsura 11 conform art. 29 Agricultura ecologică din Regulamentul (UE) nr. 1305/ 2013, costurile din perioada de conversie, întrucât produsele obținute în această etapă nu sunt considerate ecologice, ci obținute din agricultura convențională;
* costurile inspecțiilor și/ sau analizelor efectuate în urma constatării neregulilor de către organismul de control;
* cheltuielile aferente produselor pescărești și de acvacultură prevăzute în Anexa I la Tratatul privind funcționarea Uniunii Europene.

Sprijinul pentru activitățile din cadrul acestei măsuri, care nu intră în domeniul de aplicare al articolului 42 din TFUE (pentru scheme de calitate aferente produselor alimentare care nu se încadrează în anexa I la TFUE), va fi acordat în conformitate cu art. 48 din Regulamentul (CE) nr. 702/2014 din 25 iunie 2014 de declarare a anumitor categorii de ajutoare în sectorul agricol și forestier și în zonele rurale pentru a fi compatibile cu piața comună în aplicarea articolelor 107 și 108 din Tratatul privind funcționarea Uniunii Europene.

# 

# SELECŢIA PROIECTELOR

|  |  |  |  |
| --- | --- | --- | --- |
| ***CRITERIU DE SELECȚIE*** | ***PUNCTAJ*** | ***DA*** | ***NU*** |
| **CS1. Principiul impactului prin asociere** | **Maximum 20** |  |  |
| 1. Structuri asociative formate din minimum 5 membri | ***5*** | ***🞏*** | ***🞏*** |
| 1. Structuri asociative formate din minimum 7 membri | ***10*** | ***🞏*** | ***🞏*** |
| 1. Structuri asociative formate din minimum 9 membri | ***20*** | ***🞏*** | ***🞏*** |
| **CS2. Principiul nivelului schemei de calitate pentru care a aplicat solicitantul** | **Maximum 80** |  |  |
| 1. european | ***80*** | ***🞏*** | ***🞏*** |
| 1. național | ***40*** | ***🞏*** | ***🞏*** |

**PUNCTAJUL MINIM** admis la finanțare este de **40 puncte.**

**DEPARTAJAREA PROIECTELOR CU ACELAȘI PUNCTAJ:**

Selecţia proiectelor se face în ordinea descrescătoare a punctajului de selecţie în cadrul alocării disponibile pentru sesiunea de selecție, iar pentru proiectele cu același punctaj, departajarea se va face în ordinea următoarelor priorități:

1. Principiul nivelului schemei de calitate pentru care a aplicat solicitantul

Vor avea prioritate proiectele care propun **scheme de calitate europene.**

În cazul proiectelor cu același punctaj și aceeași prioritate, departajarea acestora se va face în ordinea depunerii proiectelor. Se va lua în considerare data și ora depunerii proiectului.

# PROCEDURA DE EVALUARE ȘI SELECȚIE A PROIECTELOR DEPUSE ÎN CADRUL SDL

**PRIMIREA ȘI EVALUAREA PROIECTELOR**

FLUXUL PROCEDURAL PENTRU ACCESAREA FONDURILOR NERAMBURSABILE



**Perioda de depunere a proiectelor: 17.09.2020-17.10.2020**

**Punctajul minim admis la finanţare: 40 puncte**

**Primirea şi evaluarea proiectelor depuse, inclusiv termenele stabilite:**

Proiectele se depun la biroul GAL Poarta Apusenilor: LOCALITATEA MIHAI VITEAZU, STR. PRINCIPALA, NR. 1014, COMUNA MIHAI VITEAZU, JUD. CLUJ, în intervalul orar 11:00-15:00 de luni până vineri înaintea expirării datei limită de depunere a proiectelor.

Responsabilul din cadrul GAL înregistrează Cererea de finanțare în Registrul proiectelor, aplică acestuia un număr de înregistrare, iar solicitantul primește un bon cu acest număr de înregistrare.

Proiectul va fi înaintat departamentului tehnic responsabil de evaluarea proiectelor, care va efectua următorii pași:

- Verificarea conformității proiectului

- Verificarea eligibilității proiectului

- Verificarea criteriilor de selecție îndeplinite prin proiect.

GAL poate să solicite beneficiarului clarificări referitoare la îndeplinirea condiţiilor de eligibilitate şi selecţie, dacă este cazul. Nu se vor lua în considerare clarificările de natură să modifice datele inițiale ale proiectului depus. Clarificările admise de GAL vor face parte integrantă din Cererea de finanțare și vor fi luate în considerare și de experții AFIR, în cazul în care proiectul va fi selectat.

**Perioada de elaborare a raportului de evaluare:**

Pentru toate proiectele evaluate la nivelul GAL, evaluatorii, stabiliți cu respectarea prevederilor SDL, vor verifica eligibilitatea proiectelor îndeplinirea principiilor de selecție și vor acorda punctajele aferente fiecărei cereri de finanțare. Toate verificările se realizează pe evaluări documentate, în baza unor fișe de verificare elaborate la nivelul GAL, datate și semnate de experții evaluatori angajați de GAL în termen de 30 de zile lucratoare de la închiderea sesiunii de depunere a proiectelor.

**Rezultatele procesului de evaluare, în primă fază se consemnează în Raportul de Selecție Intermediar.** Acesta va fi semnat de către toți membrii prezenți ai Comitetului de Selecție. (reprezentanți legali sau alte persoane mandatate în acest sens de către respectivele entități juridice, în conformitate cu prevederile statutare), specificându‐se apartenența la mediul privat sau public – cu respectarea precizărilor din PNDR, cel putin 51% din voturi sunt exprimate de parteneri din mediul privat si societate civila. De asemenea, Raportul de selecție va prezenta semnătura reprezentantului CDRJ, care supervizează procesul de selecție. Avizarea Raportului de selecție de către reprezentantul CDRJ reprezintă garanția faptului că procedura de selecție a proiectelor s-a desfășurat corespunzător și s‐au respectat principiile de selecție din fișa măsurii din SDL, precum și condițiile de transparență care trebuiau asigurate de către GAL.

Raportul de Selecție Intermediar va fi datat, avizat și de către Președintele GAL/Reprezentantul legal al GAL sau de un alt membru al Consiliului Director al GAL mandatat în acest sens.

Raportul de Selecție Intermediar se va completa în ziua întrunitrii Comitetului de selecție a proiectelor și va fi publicat pe site-ul GAL: www.galpa.ro, în următoarea zi a aprobării acestuia. **În baza Raportului de Selecție Intermediar, GAL va notifica aplicanții cu privire la rezultatele procesului de evaluare și selecție.**

**Desfăşurarea procedurii de soluţionare a contestaţiilor, inclusiv perioda şi locaţia de depunere a contestaţiilor:**

Rezultatele procedurii de evaluare consemnate în **Raportul de Selecție Intermedia**r și publicate pe site-ul GAL-ului pot fi contestate în termen de maximum 5 zile lucrătoare de la data primirii notificării de către solicitanți, respectiv în termen de maximum 15 zile de la data postării **Raportului de Selecție Intermedia**r pe pagina de internet a GAL. Contestatiile vor fi depuse la sediul GAL şi vor fi soluționate în termen de 30 de zile lucrătoare.

**Perioda de elaborare a raportului de soluţionare a contestaţiilor şi a** **raportului de selecţie final:** 15 zile lucrătoare de la depunerea ultimei contestații.

După soluționarea contestațiilor de către Comisia de Soluționare a Contestațiilor, GAL va publica **Raportul de Contestații și** **Raportului de Selecţie Final** pe pagina proprie de internet, respectiv va notifica aplicanții cu privire la rezultatele procesului.

Comisia de Solutionare a Contestatiilor, este constituita din alti membri decât cei care sunt in componenta Comitetului de Selectie, pastrind insa aceiasi reprezentativitate.

***Dacă după parcurgerea perioadei de contestații nu intervin modificări în ceea ce privește Raportul intermediar de selecție, se poate reîntruni Comitetul de Selecție în vederea aprobării Raportului de Selecție final sau GAL va emite o Notă asumată și semnată de președintele /reprezentantul legal GAL (sau o persoană mandată în acest sens) în care vor fi descrise toate etapele procedurii de evaluare și selecție aplicată și faptul că, după parcurgerea tuturor etapelor, asupra Raportului Intermediar de Selecție nu au intervenit modificări, acesta devenind Raport final de selecție la data semnării Notei.***

**Modalitatea de desfăşurare a procesului de selecţie a proiectelor:**

Toate verificările efectuate de către evaluatori vor respecta principiul de verificare “4 ochi”, respectiv vor fi semnate de către doi experți.

Fiecare persoană implicată în procesul de evaluare și selecție a proiectelor de la nivelul GAL (evaluatori, membrii Comitetului de Selecție și membrii Comisiei de soluționare a contestațiilor) are obligația de a respecta prevederile OG nr. 66/2011 privind evitarea conflictului de interese și prevederile Cap. XII al SDL – ”Descrierea mecanismelor de evitare a posibilelor conflicte de interese conform legislației naționale”.

Dacă pe parcursul implementării strategiei, în cadrul procesului de evaluare și selecție la nivelul GAL a unor proiecte, apar situații generatoare de conflict de interese, expertul GAL/expertul cooptat este obligat să se abțină de la luarea deciziei sau participarea la luarea unei decizii și să informeze managerul GAL, în vederea înlocuirii cu un alt expert evaluator.

Dacă, în urma verificărilor ulterioare, realizate de departamentele AFIR/DGDR AM PNDR/MADR se constată că nu s‐au respectat regulile de evitare a conflictului de interese, așa cum sunt definite în legislația în vigoare, proiectul respectiv va fi declarat neeligibil, iar dacă a fost finanțat se va proceda la recuperarea sumelor conform legislației în vigoare.

Punctajul aferent criteriilor de selectie prevazute in fisele masurilor din SDL, se stabileste de catre Comitetul Director (organism de conducere) si Comitetul de Selectie, prioritate avind criteriile care privesc aspectele inovative stabilite in SDL, caracteristice abordarii LEADER.

Pentru selectia proiectelor, GAL prezinta „Fisa de verificare a criteriilor de selectie” (intocmita in baza Manualului de procedura antementionat, de catre expertii compartimentului tehnic al GAL, care poate să fie inclusă într-o fișă generală de evaqluare a proiectelor) pentru fiecare proiect in parte, si Comitetul de Selectie stabileste ierarhia acestor punctaje totale si proiectele care sunt selectate (in limita alocarii bugetare pe masura din SDL).

Selecția se face aplicând regula de „dublu cvorum”, respectiv pentru validarea voturilor, este necesar ca în momentul selecției să fie prezenți cel puțin 50% din membrii Comitetului de Selecție.

Dacă unul dintre proiectele depuse pentru selecție aparține unuia dintre membrii comitetului de selecție, persoana/organizația în cauză nu are drept de vot și nu va participa **l**a întâlnirea comitetului respectiv.

**Componenţa şi obligaţiile comitetului de selecţie şi a comitetului de soluţionare a contestatiilor:**

Membrii Comitetului de Selecţie format din minimum 7 membri ai parteneriatului (pentru fiecare membru al comitetului de selecție se va stabili de asemenea, un membru supleant) şi ai Comisiei de Soluționare a Contestațiilor format din minimum 3 membri ai parteneriatului (pentru fiecare membru al comitetului de soluţionare a contestaţiilor se va stabili de asemenea, un membru supleant), în îndeplinirea atribuțiilor ce le revin, au următoarele obligații:

* de a respecta confidențialitatea lucrărilor şi imparțialitatea în adoptarea deciziilor Comitetului de Selecţie şi Comisiei de Soluționare a Contestațiilor;
* adoptarea deciziilor în urma soluționării contestațiilor se face de către membri prezenți ai Comisiei de Soluționare a Contestațiilor, prin vot majoritar;
* se vor elabora decizii şi vor fi adoptate de Comitetul de selecţie sau respectiv a Comisiei de Soluționare a Contestațiilor, dacă este cazul de o contestație.
* dacă unul din proiectele depuse pentru selectare, aparține unuia din membrii Comitetului de Selecţie şi ale Comisiei de Soluționare a Contestațiilor, persoana în cauză (organizația), nu are drept de vot şi nu va participa la întâlnirea comitetului respectiv.

# COMPLETAREA, DEPUNEREA ȘI VERIFICAREA DOSARULUI CERERII DE FINANȚARE

Dosarul Cererii de Finanţare conține Cererea de Finanţare însoțită de anexele tehnice şi administrative, legate într-un singur dosar, astfel încât să nu permită detașarea şi/sau înlocuirea acestora.

Cererile de finanțare utilizate de solicitanți vor fi cele disponibile pe site‐ul GAL la momentul lansării apelului de selecție (format editabil).

**ATENŢIE!**

Cererea de Finanţare trebuie însoțită de anexele prevăzute în modelul standard. Anexele Cererii de Finanţare fac parte integrantă din aceasta.

Cererea de Finanţare se va redacta pe calculator, în limba română și trebuie însoțită de anexele prevăzute în modelul standard. Anexele Cererii de finanțare fac parte integrantă din aceasta. Documentele obligatorii de anexat la momentul depunerii cererii de finanțare vor fi cele precizate în modelul‐cadru. Completarea Cererii de finanțare, inclusiv a anexelor acesteia, se va face conform modelului standard adaptat de GAL. Modificarea modelului standard de către solicitant (eliminarea, renumerotarea secţiunilor, anexarea documentelor suport în altă ordine decât cea specificată etc.) poate conduce la respingerea Dosarului Cererii de Finanţare.

Dosarul Cererii de Finanţare va cuprinde în mod obligatoriu un opis, cu următoarele:

|  |  |  |
| --- | --- | --- |
| Nr. crt. | Titlul documentului | Nr. Pagină (de la..... până la.....) |

Pagina opis va fi pagina cu numarul 0 a Cererii de Finanţare.

**Cererea de Finanţare trebuie completată într-un mod clar şi coerent pentru a înlesni procesul de evaluare a acesteia. În acest sens, se vor furniza numai informaţiile necesare şi relevante, care vor preciza modul în care va fi atins scopul proiectului, avantajele ce vor rezulta din implementarea acestuia şi în ce măsură proiectul contribuie la realizarea obiectivelor Strategiei de Dezvoltare Locală.**

Compartimentul tehnic al GAL asigură suportul necesar solicitanților pentru completarea cererilor de finanțare, privind aspectele de conformitate pe care aceștia trebuie să le îndeplinească.

Responsabilitatea completării cererii de finanțare în conformitate cu Ghidul de implementare aparține solicitantului.

Cererea de finanțare se depune în format letric în **două exemplare (un original și o copie)** și în format electronic (CD/DVD – 2 exemplare, care va cuprinde scan-ul cererii de finanțare).

Exemplarele vor fi marcate clar, pe copertă, în partea superioară dreaptă, cu „ORIGINAL”, respectiv „COPIE”.

**ATENŢIE!** Dosarul cererii de finanțare se depune în format fizic la sediul GAL.

Proiectul va fi înaintat departamentului tehnic responsabil de evaluarea proiectelor.

**Documentele justificative pe care trebuie să le depună solicitantul odată cu ANEXA 1\_CEREREA DE FINANTARE\_M3\_3A:**

1. Documente constitutive/ Documente care să ateste forma de organizare\* – în funcție de tipul solicitantului (Statut juridic, Act Constitutiv, Cod Unic de Înregistrare, Cod de Înregistrare Fiscală, Înscrierea în Registrul asociațiilor și fundațiilor etc.).
2. Certificat/certificate care să ateste lipsa datoriilor fiscale și sociale emise de Direcția Generală a Finanțelor Publice Certificate de atestare fiscală, emise în conformitate cu art. 112 și 113 din OG nr. 92/2003, privind Codul de Procedură Fiscală, republicată, de către:

a) Organul fiscal competent din subordinea Direcțiilor Generale ale Finanțelor Publice, pentru obligațiile fiscale și sociale de plată către bugetul general consolidat al statului;

b) Autoritățile administrației publice locale, în raza cărora își au sediul social și puncte de lucru (după caz), pentru obligațiile de plată către bugetul local (numai în cazul în care solicitantul este proprietar asupra imobilelor).

Aceste certificate trebuie să menţioneze clar lipsa datoriilor (prin menţiunea „nu are datorii fiscale, sociale sau locale” sau bararea rubricii în care ar trebui să fie menţionate).

Decizia de rambursare aprobată a sumelor negative solicitate la rambursare prin deconturile de TVA și/sau alte documente aprobate pentru soluționarea cererilor de restituire.

Graficul de eșalonare a datoriilor, în cazul în care această eșalonare a fost acordată.

1. Certificat constatator emis conform legislației naționale în vigoare, din care să rezulte faptul că solicitantul nu se află în proces de lichidare sau faliment.

Nu se depune în cazul solicitanților înființați în baza OG nr.26/2000 cu privire la asociații și fundații.

1. Copia actului de identitate a reprezentantului legal\*.

\*Se acceptă inclusiv versiunea scanată, conform prevederilor Ordonanței de Urgență nr. 41/2016.

1. Document din care să reiasă că solicitantul (fermierul/ grupul de fermieri care în anul anterior de plată a/ au beneficiat de plăți directe care depășesc cuantumul de 5.000 euro) este înregistrat la Oficiul Național al Registrului Comerțului (prezintă cod CAEN din care rezultă activitatea agricolă) sau Actul normativ de înființare/actul constitutiv/statutul, din care să reiasă activitatea agricolă.
2. Documente care atestă dreptul de proprietate/ folosință (contract de concesionare/ comodat/ închiriere/ administrație) pentru exploatația agricolă\*

\*În situaţia în care primăriile nu pot elibera copia Registrului agricol cu situaţia curentă, se va depune copia ultimei înregistrari a registrului agricol însoţită de adeverinţă emisă de primărie privind situaţia curentă.

1. Program de promovare (care include planul de informare defalcat pe acțiuni, mijloace, perioade și activități de promovare cu rezultate scontate pentru proiectul depus) (*este obligatoriu pentru proiectele care prevăd activități de informare și promovare a unor produse care fac obiectul unei scheme de caliate)*
2. Alte documente justificative, după caz

# CONTRACTAREA FONDURILOR

După încheierea etapelor de verificare a Cererii de finanțare, inclusiv a verificării pe teren dacă este cazul (pentru proiectele de investiții/cu sprijin forfetar), experții AFIR vor transmite către solicitant formularul de Notificare a solicitantului privind semnarea Contractului/Deciziei de finanțare (formular E6.8.3L), care va cuprinde condiții specifice în funcție de măsura ale cărei obiective sunt atinse prin proiect și în funcție de cererea de finanțare utilizată. O copie a formularului va fi transmisă spre știință GAL‐ului. În cazul în care solicitantul nu se prezintă în termenul precizat în Notificare pentru a semna Contractul/Decizia de finanțare și nici nu anunță AFIR, atunci se consideră că a renunțat la sprijinul financiar nerambursabil.

Toate Contractele/Deciziile de finanțare (C1.1L/C1.0L) se întocmesc și se aprobă la nivel CRFIR și se semnează de către beneficiar, cu respectarea termenelor prevăzute de Manualul de procedură pentru evaluarea, selectarea și contractarea cererilor de finanțare pentru proiecte aferente sub‐măsurilor, măsurilor și schemelor de ajutor de stat sau de minimis aferente Programului Național de Dezvoltare Rurală 2014 – 2020 (Cod manual: M01–01).

Cursul de schimb utilizat se stabilește astfel:

− pentru măsurile pentru care regulamentele europene nu prevăd plăți anuale de sprijin este cursul euro‐leu de la data de 1 ianuarie a anului în care a fost luată decizia de acordare a finanțării, respectiv anul semnării contractului de finanțare, publicat pe pagina web a Băncii Central Europene http://www.ecb.int/index.html;

− pentru măsurile în cadrul cărora sprijinul se acordă în plăți anuale, cursul de schimb aplicabil fiecărei plăți va fi cursul de schimb BCE valabil pentru data de 1 ianuarie a anului pentru care se efectuează plata respectivă.

Expertul CRFIR poate solicita informații suplimentare beneficiarului în vederea încheierii Contractului/Deciziei de finanțare, prin intermediul formularului C3.4L.

În cazul neîncheierii sau încetării Contractelor/Deciziilor finanțate prin Sub‐măsura 19.2, CRFIR are obligația de a transmite către beneficiar și către GAL decizia de neîncheiere/încetare. Sumele aferente Contractelor/Deciziilor neîncheiate/încetate se realocă GAL, în vederea finanțării unui alt proiect din cadrul aceleași măsuri SDL în care era încadrat proiectul neîncheiat/încetat.

În cazul proiectelor pentru care nu s‐au încheiat Contracte de finanțare, precum şi în cazul Contractelor de finanţare încetate, beneficiarii pot solicita restituirea cererii de finanțare, exemplar copie, în format electronic (CD).

Pe tot parcusul derulării Contractelor/Deciziilor de finanțare, AFIR poate dispune reverificarea proiectului dacă este semnalată o neregulă asupra aplicării procedurii de evaluare, contractare și implementare ce ridică suspiciuni de fraudă. În cazul în care se constată că s‐a produs o neregulă în aceste etape de evaluare și derulare a Contractului/Deciziei de finanțare, AFIR poate dispune încetarea valabilității angajamentului legal printr‐o notificare scrisă din partea AFIR, adresată beneficiarului, fără nicio altă formalitate și fără intervenția instanței judecătorești.

**Atenție!** Pe durata de valabilitate (și monitorizare, în cazul proiectelor de investiții/cu sprijin forfetar) a contractului de finanțare, beneficiarul va furniza GAL‐ului orice document sau informaţie în măsură să ajute la colectarea datelor referitoare la indicatorii de monitorizare aferenți proiectului.

**ÎNCETAREA CONTRACTULUI DE FINANȚARE**

Dacă pe parcursul perioadei de implementare a proiectului Autoritatea Contractantă constată neîndeplinirea de către beneficiar a obligațiilor asumate la semnarea Contractului de finanțare sau omisiunea notificării AFIR/CRFIR în cazul operării unor modificări care afectează Contractul de finanțare sau în cazul în care se constată deficiențe în implementare, se va demara procedura de încetare a Contractului de finanțare în conformitate cu prevederile Anexei I – "Prevederi generale" și recuperarea ajutorului financiar nerambursabil acordat (dacă au fost efectuate plăți).

Părţile pot decide, prin acord, încetarea Contractului de finanțare și ca urmare a solicitării scrise din partea beneficiarului, aprobată de Autoritatea Contractantă, caz în care beneficiarul va restitui integral sumele primite ca finanţare nerambursabilă până la data încetării Contractului. Decizia de încetare a Contractului de finanțare va fi comunicată și GAL.

Obiectul Contractului îl reprezintă acordarea finanțării nerambursabile de către AFIR, pentru punerea în aplicare a Cererii de Finanțare asumată de către solicitant. Solicitantului se va acorda finanțarea nerambursabilă în termenii și condițiile stabilite în Contractul de Finanțare și anexele acestuia, în conformitate cu prevederile documentelor de accesare aferente sub-măsurii 19.2.

Pentru proiectele selectate, CRFIR notifică beneficiarul privind selectarea Cererii de Finanţare în vederea prezentării documentelor necesare contractării în maxim 5 zile lucrătoare de la data primirii notificării, precum și a documentelor originale depuse în copie la Dosarul Cererii de Finanțare, pentru ca expertul CRFIR să verifice conformitatea cu originalul acestora.

Solicitantul are obligaţia de a depune la Autoritatea Contractantă următoarele documente, cu caracter obligatoriu în maximum 4 luni sau 7 luni de la data primirii notificării (după caz, în funcție de termenul de obținere a documentului emis de ANPM sau în funcţie de termenul de depunere a proiectului tehnic):

**DOCUMENTELE NECESARE LA ÎNCHEIEREA CONTRACTULUI DE FINANȚARE**

1. Adresă emisă de bancă/ trezorerie cu datele de identificare ale acesteia și ale contului aferent proiectului FEADR (denumirea, adresa bancă/ trezorerie, codul IBAN al contului de operațiuni cu AFIR);
2. Cazierul judiciar al reprezentantului legal, în original (fără înscrieri privind sancțiuni economico-financiare);
3. Certificate care să ateste lipsa datoriilor restante fiscale, sociale şi locale, emise de Direcţia Generală a Finanţelor Publice și de primăriile pe raza cărora îşi au sediul social și puncte de lucru (numai în cazul în care solicitantul este proprietar asupra imobilelor);
4. Alte documente, după caz, conform notificării privind selectarea Cererii de finanțare.

# ACHIZIȚIILE

Achizițiile realizate în cadrul proiectului vor respecta legislația națională și prevederile Contractului de Finanțare.

# TERMENELE LIMITĂ ȘI CONDIȚIILE PENTRU DEPUNEREA CERERILOR DE PLATĂ

Dosarele Cererilor de Plată se depun inițial la GAL, în trei exemplare, pe suport de hârtie, la care se ataşează pe suport magnetic documentele întocmite de beneficiar. După verificarea de către GAL, beneficiarul depune documentația însoțită de Fișa de verificare a conformității DCP emisă de către GAL, la structurile teritoriale ale AFIR (OJFIR). Dosarul Cererii de Plată trebuie să cuprindă documentele justificative prevăzute în Instrucţiunile de plată (anexă la Contractul de finanţare).

Dosarul Cererii de plată trebuie să cuprindă documentele justificative prevăzute în INSTRUCŢIUNILE DE PLATĂ.

Cererea pentru prima plată a stimulentului anual și documentele justificative se pot depune după data semnării Contractului de finanțare cu AFIR.

Sprijinul public reprezintă ajutor financiar nerambursabil și se acordă sub forma unui stimulent anual, pe o perioadă de maxim 5 ani consecutivi de la aderarea la o schemă de calitate și nu va depăși suma de 3 000 de euro/ exploatație/ an.

**Plata se va efectua de către AFIR în maxim 90 de zile de la data înregistrării Dosarului Cererii de plată la OJFIR.**

În cazul în care se constată că Beneficiarul nu respectă condiţiile de implementare a Contractului de finanţare, respectiv nu sunt îndeplinite condiţiile de eligibilitate și de selecție, AFIR va proceda la recuperarea integrală a ajutorului financiar nerambursabil plătit și încetarea Contractului de finanţare.

În cazul apariţiei forţei majore/ circumstanţelor excepţionale, demonstrată /demonstrate prin depunerea de documente conform prevederilor legislației în vigoare, sprijinul acordat nu se va recupera. În cazul decesului beneficiarului sprijinul va fi acordat în continuare numai în

condițiile în care moștenitorul în a cărui masă succesorală revine Contractul de finanţare este de acord să continue implementarea Contractului.

# MONITORIZAREA PROIECTULUI

Pe parcursul derulării proiectelor, GAL-ul v-a acorda finantare unui numar de 3 exploatatii agricole/beneficiari. După contractarea fiecărui proiect, GAL va comunica beneficiarului perioadele de raportare și metodele de monitorizare care vor fi aplicate de-a lungul implementării, care vor fi stabilite în funcție de tipul proiectului, complexitatea activităților propuse și durata de implementare a acestuia.

Una dintre metodele aplicate va fi cea de intervievare telefonică (cel puțin trimestrială) a beneficiarului referitor la stadiul implementării proiectului. Informațiile obținute vor fi înregistrate pe fișe de monitorizare, respectiv problemele și eventualele blocaje identificate vor fi rezolvate cu sprijinul departamentului tehnic.

GAL va întocmi un centralizator privind progresul proiectelor. Anual va fi întocmit un raport de monitorizare a proiectelor depuse la GAL, în urma căruia se va realiza o evaluare a progreselor, problemelor, blocajelor, rezultatelor sau a bunelor practici identificate în cea ce privește implementarea proiectelor finanțate prin GAL. Astfel vom primi o radiografie a stadiului de implementare a strategiei și vom avea posibilitatea de a îmbunătăți procesul de implementare, respectiv de a aplica bunele practici în următoarele proiecte și activități.

În cazul în care se identifică aceeași problema la nivelul a mai multor proiecte, GAL va organiza ședințe/workshop-uri pentru beneficiari în vederea clarificării acestora. Totodată va primi și va răspunde la întrebările beneficiarilor legate de proiectele selectate și dacă este cazul elaborează ghiduri practice pentru eficientizarea implementării acestora.

Aceste activități de monitorizare şi evaluare vor asigura implementarea efectivă şi la timp a proiectelor, inclusiv administrarea adecvată a resurselor proiectului și evaluarea activităţilor şi rezultatelor acestuia. Monitorizarea oferă informaţii privind evoluția punerii în aplicare a programului în raport cu indicatorii de inputuri financiare, de realizări şi de rezultate.

Activele corporale şi necorporale rezultate din implementarea proiectelor finanțate prin LEADER, trebuie să fie incluse în categoria activelor proprii ale beneficiarului şi să fie utilizate pentru activitatea care a beneficiat de finanțare nerambursabilă pentru minimum 5 ani de la data efectuării ultimei plăti. GAL are posibilitatea de a reduce această perioadă la 3 ani, în situația sprijinului sumă forfetară cu respectarea prevederilor specifice din Reg. 1303/2013.

1. Regulamentul (UE) nr. 1151/2012 al Parlamentului European și al Consiliului din 21 noiembrie 2012 privind sistemele din domeniul calității produselor agricole și alimentare (JO L 343, 14.12.2012, p. 1). [↑](#footnote-ref-1)
2. Regulamentul (CE) nr. 834/2007 al Consiliului din 28 iunie 2007 privind producția ecologică și etichetarea produselor ecologice, precum și de abrogare a Regulamentului (CEE) nr. 2092/91 (JO L 189, 20.7.2007, p. 1). [↑](#footnote-ref-2)
3. Regulamentul (CE) nr. 110/2008 al Parlamentului European și al Consiliului din 15 ianuarie 2008 privind definirea, desemnarea, prezentarea, etichetarea și protecția indicațiilor geografice ale băuturilor spirtoase și de abrogare a Regulamentului (CEE) nr. 1576/89 al Consiliului (JO L 39, 13.2.2008, p. 16). [↑](#footnote-ref-3)
4. Regulamentul (CEE) nr. 1601/91 al Consiliului din 10 iunie 1991 de stabilire a normelor generale privind definirea, descrierea și prezentarea vinurilor aromatizate, a băuturilor aromatizate pe bază de vin și a cocteilurilor aromatizate din produse vitivinicole (JO L 149, 14.6.1991, p. 1). [↑](#footnote-ref-4)